Okresná prokuratúra Stará Ľubovňa 
Obrancov mieru 18, 064 01 Stará Ľubovňa 	

Sp. zn. : Pv 78/15/7710	Stará Ľubovňa, 22.4.2015
EEČ : 2-59-16-2015

U Z N E S E N I E

Trestná vec:	obvinený XXXXX 
Prečin:	Krádež podľa § 212 odsek 2 písmeno a, odsek 3 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Stará Ľubovňa
Podľa § 215 odsek 1 písmeno d (§ 9 odsek 1 písmeno f) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
dňa 13.02.2015 okolo 10.00 hod. bez súhlasu rodičov XXXXX a XXXXX vošiel do rodinného domu v XXXXX 321 okr. XXXXX tak, že lakťom rozbil sklenenú výplň dverí, vošiel do spálne, trhnutím otvoril uzamknutú skrinku pri posteli, z ktorej odcudzil kožený mešec a igelitové vrecúško s mincami nezisteného počtu a hodnoty, zo skrinky pod oknom odcudzil MP3 prehrávač zn. RCA červeno čiernej farby s koženým puzdrom a príslušenstvom v hodnote 20,- €, MP3 prehrávač zn SWEEX modro striebornej farby v hodnote 10,- €, ďalekohľad zn. TASCO v hodnote 50,- €, zo skrine odcudzil fotoaparát zn. Samsung v hodnote 50,- € s textilným puzdrom v hodnote 5,- € a notebook zn. ASUS s napájacím káblom v hodnote 300,- €, čím majiteľovi XXXXX spôsobil škodu v sume 435,-€ a rozbitím sklenenej výplne ďalšiu škodu v sume 10,- € a tohto konania sa dopustil napriek tomu, že bol právoplatne odsúdený Trestným rozkazom Okresného súdu XXXXX č.k. XXXXX z 25.03.2014, ktorý nadobudol právoplatnosť 08.04.2014 za trestný činy podľa § 194 ods. 1 Tr. zák. § 212 ods. 1 Tr. zák. a § 171 ods. 1 Tr. zák., za ktoré mu bol uložený úhrnný trest odňatia slobody nepodmienečne  v trvaní 12 mesiacov so zaradením do ústavu na výkon trestu s minimálnym stupňom stráženia,

lebo trestné stíhanie je neprípustné, preto že je trestné stíhanie podmienené súhlasom poškodeného a nebol súhlas daný alebo bol vzatý späť.

Odôvodnenie:
     Uznesením povereného príslušníka Obvodného oddelenia PZ XXXXX sp. zn. ORP-XXXXX zo dňa 13.02.2015, bolo podľa § 199 ods. 1 Trestného poriadku začaté trestné stíhanie a  súčasne podľa § 206 ods. 1 Trestného poriadku vznesené obvinenie XXXXX  za prečin krádeže podľa § 212 ods. 2 písm. a/, ods. 3 písm. b/   Trestného zákona, ku ktorému malo dôjsť tak ako je to uvedené vo výrokovej časti tohto uznesenia. 

	Obvinený XXXXX sa k trestnej činnosti v celom rozsahu priznal a uviedol, že dňa 18.12.2014 bol podmienečne prepustený z výkonu trestu odňatia slobody a vrátil sa do XXXXX, kde mu rodičia dovolili bývať v rodičovskom dome. Keďže bol úplne bez finančných prostriedkov, kritického dňa ostal doma a vlámal sa do spálne, kde odcudzil peniaze a vyššie uvedené veci. Zo zápisnice o vydaní veci vyplýva, že  obvinený odcudzené veci vydal a následne boli vrátené poškodenému XXXXX.

      Trestná činnosť  obvineného je ďalej  preukázaná  zápisnicou o obhliadke miesta činu a fotodokumentáciou, ako aj zápisnicou o vydaní veci  a vrátení veci, trestným rozkazom a výpoveďami samotných poškodených  XXXXX a XXXXX, ktorý po poučení podľa § 211 ods. 1, 2 Tr. por. uviedol, že súhlas na trestné stíhanie syna XXXXX berie späť.

     Po vykonaní úkonov potrebných za účelom objasnenia skutkového stavu veci, vyšetrovateľ PZ v rámci prípravného konania predložil spisový materiál na okresnú prokuratúru s návrhom na zastavenie trestného stíhania.

     Podľa § 215 ods. 1 písm. d/ Trestného poriadku, prokurátor zastaví trestné stíhanie, ak je trestné stíhanie neprípustné podľa § 9.  

     Podľa § 9 ods. 1 písm. f/ Trestného poriadku, trestné stíhanie nemožno začať, a ak už bolo začaté, nemožno v ňom pokračovať a musí byť zastavené, ak je trestné stíhanie podmienené súhlasom poškodeného a  nebol súhlas daný alebo bol vzatý späť.

     Vzhľadom k vyššie uvedeným skutočnostiam bolo potrebné rozhodnúť tak ako je uvedené vo výrokovej časti tohto rozhodnutia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Katarína Greculová
prokurátorka